На основу чл. 19. став (4) и 32а. Закона о државној служби у институцијама Босне и Херцеговине (“Службени гласник БиХ”, бр. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 и 93/17), Агенција за државну службу Босне и Херцеговине, на захтјев Министарства безбједности Босне и Херцеговине, расписује

**ЈАВНИ ОГЛАС**

**за попуњавање радних мјеста државних службеника у**

**Министарству безбједности Босне и Херцеговине**

**1/01 Виши стручни сарадник за европске интеграције**

**1/02 Виши стручни сарадник из области борбе против тероризма**

**1/03 Стручни савјетник из области борбе против тероризма**

СЕКТОР ЗА МЕЂУНАРОДНУ САРАДЊУ И ЕВРОПСКЕ ИНТЕГРАЦИЈЕ

Одсјек за европске интеграције

**1/01 Виши стручни сарадник за европске интеграције**

**Опис послова и радних задатака:** виши сручни сарадник за европске интеграције обавља најсложеније студијско-аналитичке послове из надлежности рада Сектора; прати и координише активности на провођењу споразума са Европском унијом и реализује пројекте Европске комисије, с посебним освртом на финансијски аспект; припрема и координише учествовање представника министарстава, управних организација у саставу министарства, као и осталих органа за провођење закона у пословима везаним за европске интеграције; анализира дјелотворност, ефикасност и сврсисходност појединих пројеката те предлаже оцјену њихове оправданости; обавља и друге послове по налогу помоћника министра и шефа одсјека коме подноси извјештај о свом раду.

**Посебни услови:** завршен Правни факултет или Економски факултет или Филозофски или Факултет политичких наука или Факултет криминалистичких наука или Висока школа смјер криминалистика или безбједност; положен стручни управни испит; најмање двије (2) године радног искуства у струци; познавање енглеског језика.

**Статус:** Државни службеник – виши стручни сарадник

**Припадајућа основна нето плата***:* 1.530,00 КМ

**Број извршилаца:** један (1)

**Мјесто рада:** Сарајево

СЕКТОР ЗА БОРБУ ПРОТИВ ТЕРОРИЗМА, ОРГАНИЗОВАНОГ КРИМИНАЛА, КОРУПЦИЈЕ, РАТНИХ ЗЛОЧИНА И ЗЛОУПОТРЕБЕ НАРКОТИКА

Одсјек за борбу против тероризма

**1/02 Виши стручни сарадник из области борбе против тероризма**

**Опис послова и радних задатака:** виши стручни сарадник из области борбе против тероризма прати, проучава, анализира и процјењује укупно стање у области борбе против међународног тероризма, његовој спрези са осталим појавним облицима организованог криминала са међународним елементом а нарочито везано за законито, ефикасно и правовремено провођење закона и прописа; анализира законска рјешења, њихову усклађеност са међународним конвенцијама и споразумима, о чему сачињава извјештаје, те предлаже покретање иницијативе за измјену и допуну законских рјешења; сарађује и координише активности одговарајућих органа ентитета и Брчко Дистрикта БиХ, те сарађује са одговарајућим органима Вијећа Европе, Европске уније, Уједињених народа, СЕЦИ центром и одговарајућим органима држава са којима БиХ има потписане билатералне споразуме везане за борбу против међународног тероризма; учествује у креирању и изради мјесечних, полугодишњих и годишњих планова активности везаних за борбу против међународног тероризма, те подноси мјесечне, полугодишње и годишње извјештаје о раду и имплементирању планираних активности; обавља и друге послове које му додијели шеф одсјека.

**Посебни услови:** завршен Факултет криминалистичких наука или Висока школа смјер криминалистика или безбједност или Економски факултет или Правни факултет; положен стручни управни испит; двије (2) године радног искуства у струци; знање енглеског језика.

**Статус:** Државни службеник – виши стручни сарадник.

**Припадајућа основна нето плата***:* 1.530,00 КМ

**Број извршилаца:** један (1)

**Мјесто рада:** Сарајево

**1/03 Стручни савјетник из области борбе против тероризма**

**Опис послова и радних задатака:** прати, проучава, анализира и процјењује укупно стање у области борбе против тероризма како на међународном тако и унутрашњем плану, а нарочито везано за законито, ефикасно и правовремено провођење закона и прописа који се односе на сузбијање тероризма; сузбијања активности група које се баве кријумчарењем оружја за потребе терористичких група, нуклеарног и хемијско биолошког оружја те финансирањем тероризма или група које га подупиру а посебно оних за које се индицира да су у спрези са другим облицима организованог криминала; сарађује и координише активности везане за стратешко сузбијање и борбу против ових појава са агенцијама из састава Министарства, те другим државним и ентитетским институцијама органима и тијелима, као и са одговарајућим међународним организацијама; у оквиру радних задатака пружа стручну помоћ Агенцијама из састава Министарства, надлежним за проведбу послова из предметне области, те у складу са потребама и са добијеним налогом врши непосредан увид у начин извршења задатака и провођење закона на терену; сачињава извјештаје и предлаже предузимање одговарајућих стратешких мјера и радњи у циљу дјелотворнијег обављања послова из предметне области; непосредно води пројекте и иницијативе из области превентивног и репресивног сузбијања појава из надлежности рада, а које су у надлежности Одсјека; припрема аналитичко-информационе и друге материјале из надлежности, непосредно ради на пословима израде извјештаја о протеклим активностима, односно изради планова рада у наредном периоду; обавља и друге послове које му одреди шеф одсјека; одговоран је за праћење међународне регулативе из предметне области; давање оцјене о степену њихове имплементације и усклађености са домаћом регулативом, те предлаже покретање иницијативе за измјене и допуне законских или подзаконских аката, те ради на пословима међународне сарадње из свог домена; обавља и друге послове које му одреди шеф одсјека.

**Посебни услови:** завршен Факултет криминалистичких наука или Висока школа – смјер криминалистика или Економски факултет или Правни факултет или други факултет смјер безбједности; положен стручни управни испит; три (3) године радног искуства у струци; знање једног свјетског језика.

**Статус:** Државни службеник – стручни савјетник.

**Припадајућа основна нето плата***:* 1758.00 КМ

**Број извршилаца:** један (1)

**Мјесто рада:** Сарајево

**Напомене за кандидате:**

* Поступак избора кандидата регулисан је Правилником о поступцима оглашавања, избора кандидата, премјештаја и постављења државних службеника у случају преноса или преузимања надлежности од стране институција БиХ („Службени гласник БиХ“, бр. 27/08, 56/09, 54/10, 70/12 и 12/20) и Правилником о карактеру и садржају јавног конкурса, начину спровођења интервјуа и обрасцима за спровођење интервјуа („Службени гласник БиХ“, бр. 63/16, 21/17 и 28/21). Више информација о конкурсним процедурама доступно је на www.ads.gov.ba, у дијелу „Запошљавање/Врсте конкурсних процедура“.
* Поред посебних услова наведених у Јавном огласу, кандидати морају испуњавати и опште услове прописане чланом 22. [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* Под радним искуством подразумијева се радно искуство након стечене високе стручне спреме, односно високог образовања.
* Кандидати не смију бити у сукобу интереса, односно неспојивости, из члана 16. став (1) [Закона о државној служби](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) у институцијама Босне и Херцеговине.
* За спровођење конкурсне процедуре по овом Јавном огласу формираће се једна (1) Комисија за избор.

**Додатна напомена:**

* Прије постављења, односно пријема у радни однос, за све кандидате са листе успјешних кандидата (осим за позицију 1/02), обавиће се безбједносне провјере у складу са поступком за издавање дозволе за приступ тајним подацима одређеног степена повјерљивости, сходно одредби чл. 30. и 31. Закона о заштити тајних података („Службени гласник БиХ“ бр. 54/04 и 12/09), као и одредбама подзаконских аката донесених на основу наведеног Закона.
* У складу са чланом 31. Закона о заштити тајних података неће се извршити постављење, односно именовање кандидата, за којег се након пласмана на листу успјешних кандидата утврди безбједносна сметња.

***Припрема документације*:**

**Скреће се пажња кандидатима** да су потребну документацију на оглас дужни доставити у складу са [Правилником о карактеру и садржају јавног конкурса, начину спровођења интервјуа и обрасцима за спровођење интервјуа](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), а посебно да обрате пажњу на измијењене и допуњене одредбе наведеног Правилника, те да прилагоде документацију, како доказе о радном искуству, тако и преостале доказе тражене текстом огласа.

С тим у вези, кандидати се упућују на појашњење - текст на службеној интернет страници www.ads.gov.ba, у дијелу [„Запошљавање/Напомена за кандидате/Стоп грешкама у пријавама!“](https://www.ads.gov.ba/bs-Latn-BA/articles/69/stop-greskama-u-prijavama), те посебно одредбе Правилника о карактеру и садржају јавног конкурса, начину спровођења интервјуа и обрасцима за спровођење интервјуа, које дефинишу документацију: пријавни образац; универзитетску диплому; важеће увјерење о држављанству; [увјерење о положеном стручном управном односно јавном испиту](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); доказ о траженом радном искуству; доказ о траженом нивоу знања страног језика; доказ о траженом нивоу знања рада на рачунару; увјерење о невођењу кривичног поступка; рок и начин достављања пријаве.

**Потребни документи:**

**I Овјерене копије:**

* универзитетске дипломе (нострификоване/признате дипломе, уколико факултет није завршен у БиХ или је диплома стечена у некој другој држави након 06.04.1992. године); Кандидати су обавезни доставити диплому првог циклуса (или основног додипломског студија), без обзира на услове огласа, осим за интегрисане студије код којих је потребно доставити и доказ да се ради о интегрисаном студију, ако то није видљиво из саме основне дипломе, додатка дипломи или рјешења о нострификацији/признавању.
* додатка дипломе за кандидате који су високо образовање стекли по Болоњском систему студирања; изнимно, само у случају да високошколска установа додатак дипломи није уопште издавала, нити за једног дипломца, кандидат је дужан да уз овјерену копију универзитетске дипломе достави увјерење високошколске установе да додатак дипломи није уопште издат, нити за једног дипломца;
* увјерења о држављанству (не старије од 6 мјесеци од дана издавања од стране надлежног органа);
* увјерења о положеном стручном управном испиту односно јавном испиту;
* потврде или увјерења као доказа о траженој врсти искуства;
* доказа о траженом нивоу знања страног језика.

**II Својеручно потписан:**

* попуњен образац Агенције за државну службу БиХ: исти можете преузети на wеб страници Агенције: [www.адс.гов.ба](http://www.ads.gov.ba) унутар сваког конкурса појединачно, у рубрици „документи“. Напомињемо да потписан и попуњен образац не може служити као доказ било ког услова из текста Јавног огласа, исти само олакшава рад органу који врши избор и именовање, те представља само информације о кандидату, које је потребно доказати траженом документацијом.

Овјерене копије докумената немају ограничен рок важења, под условом да ни документи чије су копије овјерене немају назначен (прецизиран) рок важења.

**Додатни документи који се достављају накнадно:**

* Кандидати који буду позвани на усмени дио стручног испита (интервју), као доказ о испуњавању једног од опћих услова за постављење, у складу са чланом 22. став 1. тачка г) Закона о државној служби у институцијама Босне и Херцеговине, обавезни су на исти донијети увјерење о невођењу кривичног поступка (не старије од три мјесеца). Изузетно, а у случају ако кандидат из објективних разлога не достави тражено увјерење на интервју, исто треба доставити најкасније до уручења рјешења о постављењу, односно преузимања дужности.
* Изабрани (постављени/именовани) кандидат дужан је институцији Босне и Херцеговине доставити, у складу са чланом 22. став 1. тачка д) Закона о државној служби у институцијама Босне и Херцеговине, увјерење о радној способности (љекарско увјерење), као доказ да је здравствено способан за вршење одређених послова предвиђених овим положајем.

Кандидати који немају положен стручни (управни) испит, прије приступања писменом дијелу стручног испита ће полагати јавни испит у складу са Одлуком. Јавни испит на коме је кандидат задовољио важи само за конкретан јавни конкурс, о чему се не издаје увјерење, а на кандидата који буде постављен на радно мјесто примјењује се члан 56. Закона о раду у институцијама Босне и Херцеговине („Службени гласник БиХ“, бр. 26/04, 7/05, 48/05, 60/10, 32/13 и 93/17) и члан 12. Одлуке.

Кандидати који су од момента подношења пријаве на јавни оглас до дана одржавања јавног испита положили стручни управни испит или јавни испит, испит општег знања, односно испит који одговара побројаним испитима, тј. који нису у обавези полагати јавни испит у складу са одредбама члана 13. Одлуке, дужни су обавијестити Агенцију о истом најкасније до заказаног термина одржавања јавног испита, а доказ о наведеном требају непосредно доставити Агенцији (не слати путем поште), искључиво до почетка термина писменог дијела стручног испита. У случају да се кандидат не одазове позиву на јавни испит, а не приложи тражени доказ до писменог дијела стручног испита сматраће се да је одустао од своје пријаве на наведени Јавни оглас.

Сва тражена документа, осим увјерења о невођењу кривичног поступка које се доставља на интервју, треба **доставити најкасније до 31.05.2023. године**, путем поштанске службе препорученом пошиљком на адресу:

**Министарство безбједности БиХ**

**“Јавни оглас за попуњавање радних мјеста државних службеника у Министарству безбједности БиХ“**

**Трг БиХ 1, 71000 Сарајево.**

Испуњавање услова утврђених овим огласом рачуна се даном предаје пријаве.

Непотпуне, неблаговремене и неуредне пријаве, пријаве кандидата који не испуњавају услове овог огласа, као и копије тражене документације које нису овјерене, неће се узимати у разматрање.